[{"text_idx": "#000005", "text": "Mo\u0303o\u0303kvaalad on asunud jahte rammima"}, {"text_idx": "#000006", "text": "Aluse tagaosas vee all liikuv tu\u0308u\u0308r vo\u0303ib vaaladele meenutada uime. Autor/allikas: NOAA/Unsplash"}, {"text_idx": "#000007", "text": "Hispaania ja Portugali rannikuvetes on ta\u0308navu registreeritud ku\u0308mneid intsidente, mille ka\u0308igus mo\u0303o\u0303kvaalad jahte ja teisi va\u0308iksemaid aluseid ru\u0308ndavad \u2013 va\u0308hemalt nii vahendavad su\u0308ndmusi pardalolijad. Teadlased leiavad, et agressiivsena tunduv ka\u0308itumine vo\u0303ib olla uut tu\u0308u\u0308pi ma\u0308ng, mida sealsete vete teismelised vaalad mingil po\u0303hjusel harrastama hakanud on."}, {"text_idx": "#000008", "text": "BBC andmeil kipuvad vaalad vee all rammima ja na\u0308rima tu\u0308u\u0308ri, tehes aluse juhtimise vo\u0303imatuks. Ka laevakered on kohtumiste ka\u0308igus kahjustusi saanud. Videou\u0308lesvo\u0303tted toimunust ja alustel tuvastatud kahjud lubavad oletada, et vaalad ise vo\u0303ivad nende kokkupo\u0303rgete ka\u0308igus samuti haiget saada. Miks nad siis nii ka\u0308ituvad?"}, {"text_idx": "#000009", "text": "U\u0308ks esimesi meedias va\u0308lja ka\u0308idud ideid seostas seda stressiga, mille on po\u0303hjustanud merevee saastatus ja liiga tihe mereliiklus, aga ka kalade u\u0308lepu\u0308u\u0308k."}, {"text_idx": "#000010", "text": "Nimelt meelitavad mo\u0303o\u0303kvaalu Hispaania ja Portugali rannikuveed, kuna sealtkaudu liigub tuunikala sesoonselt Vahemere soojade voogude vahele liiki ja\u0308tkama."}, {"text_idx": "#000011", "text": "Selle ra\u0308ndega kaasa ujumine on juba sajandeid mo\u0303o\u0303kvaaladele leiva lauale toonud. Et viimastel aastaku\u0308mnetel on tuunikala populaarsus inimeste toidulaual kalaparvi drastiliselt va\u0308hendanud, on ka mo\u0303o\u0303kvaalade elu raskemaks la\u0308inud."}, {"text_idx": "#000012", "text": "Erinevad kriisimeetmed on siiski esimesi tulemusi andnud ja viimastel aastatel on mo\u0303o\u0303kvaalade arvukus selles piirkonnas taas to\u0303usnud, mis ta\u0308hendab aga omakorda ta\u0308iendavat konkurentsi nii vaalade endi kui ka vaalade ja inimeste vahel. Juba ammu ta\u0308heldati, et mo\u0303ned vaalad suudavad inimeste pu\u0308u\u0308tud tuunikala enne selle paati to\u0303mbamist endale napsata."}, {"text_idx": "#000013", "text": "U\u0308ksikisendite leiutatud teguviis on u\u0308ha populaarsem, kuna vaalad on vo\u0303imelised teineteiselt o\u0303ppima. Seda kinnitas ta\u0308navusi vaalaintsidente BBC-le kommenteerinud bioloog Renaud de Stephanis, kelle so\u0303nul vo\u0303ib mingis kontekstis edukaks osutunud ka\u0308itumisviisist ajapikku kujuneda uus ka\u0308itumismall, mis aitab loomadel muutunud oludega kohaneda ja liigina ellu ja\u0308a\u0308da."}, {"text_idx": "#000014", "text": "Vaalade ja merealuste kokkupo\u0303rgete videomaterjali analu\u0308u\u0308sides on teadlased jo\u0303udnud seisukohale, et ilmselt loomade puhul siiski lausagressiivsusega tegemist pole, vaid pigem on see nende jaoks erakordselt jo\u0303uline ja rohmakas ma\u0308ng."}, {"text_idx": "#000015", "text": "Tuvastatud on ka, et ehkki juhtumeid on palju, ka\u0308ivad paatidega ka\u0308ivad mu\u0308ttamas peamiselt u\u0308hed ja samad na\u0308od: uurijad on need noored isased vaalad ristinud kolmeks Gladiseks. On must Gladis, valge Gladis ja hall Gladis. Justkui vanast ga\u0308ngsterifilmist pa\u0308rit karakteritena on ka neil kurikuulsatel tegelastel suured armid, mille ja\u0308rgi neid a\u0308ra tunda."}, {"text_idx": "#000016", "text": "Triibud Gladiste kehadel vo\u0303ivad olla pa\u0308rit teiste vaaladega ru\u0308selemisest, suuremad vaod na\u0308o ja pea piirkonnas aga vo\u0303ivad olla tekkinud kokkupo\u0303rkel mo\u0303ne paadimootoriga."}, {"text_idx": "#000018", "text": "Siiani u\u0308kski nendest pardalolijate jaoks va\u0308ga hirmua\u0308ratavatest kohtumistest kellegi hukuga lo\u0303ppenud pole. Aeg na\u0308itab, kas tegemist on u\u0308he hooaja anomaaliaga vo\u0303i omandab selle omapa\u0308rase ka\u0308itumisviisi suurem seltskond Euroopa ookeanivetes tegutsevatest vaaladest."}, {"text_idx": "#000019", "text": "Mida teha, kui avastad seilates end mo\u0303o\u0303kvaalade fu\u0308u\u0308silise ta\u0308helepanu keskmest? Ehkki mo\u0303ni alustest on pu\u0308u\u0308dnud vaalaparve eest a\u0308ra so\u0303ita, on Portugali rannavalve soovitanud hoopis mootor va\u0308lja lu\u0308litada ja ka purjed langetada, et niisama hulpiv so\u0303iduk oleks vo\u0303imalikult passiivne ja pakuks seela\u0308bi suurtele ru\u0308blikutele va\u0308hem huvi."}, {"text_idx": "#000021", "text": "Mo\u0303o\u0303kvaalad rammivad ja uputavad laevu"}, {"text_idx": "#000022", "text": "Mo\u0303o\u0303kvaalad o\u0303ppisid Gibraltari la\u0308histel jahte ru\u0308ndama"}, {"text_idx": "#000023", "text": "Iidsetel vaaladel olid suus nii hambad kui ka kiused"}, {"text_idx": "#000024", "text": "Vaalalaul aitab uurida ookeani po\u0303hja"}, {"text_idx": "#000030", "text": "Kuul vo\u0303ib leiduda vett arvatust ma\u0308rksa va\u0308hem"}]